صحت اور خاندانی بہبود کی وزارت
مرکزی حکومت نے اسپتالوں میں آکسیجن کی سپلائی میں اضافے کے لئے اقدامات کئے
صنعتی آکسیجن 9صنعتوں تک محدود کیا
رقیق طبی آکسیجن کی نقل و حمل کے لئے خصوصی’آکسیجن ایکسپریس‘ٹرینیں گرین کوریڈور کے ذریعے چلائی جائیں گی
ملک کی مختلف ریاستوں اور مرکز کے زیر انتظام علاقوں میں کووڈ-19 کے نئے معاملات میں روزانہ غیر معمولی اضافہ ہورہا ہے۔کووڈ سے متاثرہ مریضوں کے علاج کے لئے طبی آکسیجن ایک اہم ضرورت ہے۔ملک میں کووڈ -19کے مریضوں میں حالیہ اضافہ کے پیش نظر کووڈ-19 کے مریضوں کے مؤثر طبی علاج کے لئے آکسیجن کی ضرورت میں بھی کئی گنا اضافہ ہوا ہے۔صنعت اور داخلی تجارت کے فروغ کے محکمے نے بتایا ہے کہ اس کی مانگ آکسیجن کی یومیہ پیداوار کے 60 فیصد تک پہنچ چکی ہے اور اس میں مزید اضافے کا امکان ہے۔کچھ ریاستوں اور مرکز کے زیر انتظام علاقوں سے طبی آکسیجن کی کمی کی اطلاعات بھی ملی ہیں۔
حکومت ہند متاثرہ ریاستوں کو طبی آکسیجن سمیت ضروری طبی سازو سامان کی بلا رکاوٹ سپلائی کو یقینی بنانے اور وقتاً فوقتاً پیدا ہونے والے چیلنجوں سے نمٹنے کےلئے مسلسل حالات کی نگرانی کررہی ہے۔صنعتوں اور داخلی تجارت کے فروغ کے محکمے کے سیکریٹری کی سربراہی والے بااختیار گروپ-IIکو حکومت ہند نے طبی سازو سامان ادویات اور میڈیکل آکسیجن کی پورے ملک میں سپلائی کا بندوبست کرنے کے کی ذمہ داری دی ہے۔حکومت ہند کے ذریعے پورے ملک میں طبی آکسیجن کی مناسب دستیابی کے معاملے کو حل کرنے کےلئے حالیہ دنوں میں کئی اقدامات کئے گئے ہیں۔اگرچہ طبی آکسیجن کی بڑھتی ہوئی مانگ کو پورا کرنے اور اس کی یومیہ پیداوار میں اضافہ کرنے سمیت اس کے اسٹاک کرنے اور ریاستوں ؍مرکز کے زیر انتظام علاقوں میں سپلائی کےلئے زیادہ سے زیادہ اقدامات کئے جارہے ہیں، کیونکہ موجودہ رجحان سے اضافہ اقدامات کرنے کی ضرورت بڑھ گئی ہے۔
آج مرکزی حکومت کے ذریعے ایک اور اہم فیصلہ کیا گیا ہے، جس کے تحت آکسیجن تیار کرنےو الوں اور سپلائی کرنے والوں کے ذریعے صنعتی استعمال کے لئے آکسیجن کی سپلائی اب22اپریل 2021ء سے مزید احکامات تک ممنوع کردی گئی ہے۔اس معاملے پر ڈی پی آئی آئی ٹی نے تمام فریقوں کے ساتھ صلاح و مشورہ کیا ہے اور غور وخوض کے بعد اس بات کو مناسب سمجھا گیا ہے کہ میڈیکل آکسیجن کی بڑھتی ہوئی مانگ کو پورا کرنے کی خاطر آکسیجن کی صنعتی استعمال کو محدود کردیا جائے۔اس عارضی پابندی کے نتیجے میں دستیاب ہونے والی آکسیجن کووڈ-19 کے مریضوں کے علاج کےلئے ضروری میڈیکل آکسیجن کی دستیابی میں اضافہ کرے گی۔
البتہ یہ پابندی مندرجہ 9 صنعتوں کے لئے آکسیجن کی سپلائی پر عائد نہیں ہوگی۔
- ایمپلس اور وائلس
- فارماسیوٹیکلس
- پیٹرولیم ریفائنری
- اسٹیل پلانٹس
- نیو کلیائی توانائی کی تنصیبات
- آکسیجن سیلنڈر تیار کرنے والے
- گندے پانی کی صفائی کے پلانٹس
- خوراک اور پانی کو صاف کرنے والے کارخانے
- ڈبہ بندی کی صنعتیں، جنہیں متعلقہ ریاستی حکومتوں کی منظوری کے ساتھ فرنیس اور پروسیس کے عمل کے لئے آکسیجن کی ضرورت ہوتی ہے۔
مذکورہ بالا صنعتی یونٹوں کے علاوہ دیگر یونٹوں کو ، جن کے لیے آکسیجن کے حصول مشکل ہے، صلاح دی جاتی ہے کہ وہ آکسیجن درآمد کرنے یا اپنے استعمال کے لئے ہوا سے آکسیجن علیحدہ کرنے والے یونٹقائم کرنے پر غور کریں۔
مرکزی وزارت صحت نے تمام چیف سیکریٹریوں کو صلاح دی ہے کہ وہ اس حکم کے مؤثر نفاذ کو یقینی بنائیں۔
اس کے علاوہ ریلوے کی وزارت اپنی اہم راہداریوں پر رقیق میڈیکل آکسیجناور آکسیجن سیلنڈر ں کی نقل و حمل میں اضافے کے لئے آکسیجن ایکسپریس چلا رہی ہے۔پورے ملک میں آکسیجن کی آسان اور بلا رُکاوٹ نقل و حمل کےلئے آکسیجن ایکسپریس ٹرینوں کی تیز تر آمدو رفت کے خاطر گرین کوریڈور بنائے جارہے ہیں۔اس سے میڈیکل آکسیجن کی بڑی مقدار میں سپلائی اور مریضوں کےلئے تیزی سے فراہمی کو یقینی بنایا جاسکے گا۔